۱-گەنج:

لەڕووی چەمکەوە:پسپۆڕانی کۆمەڵناسی کۆک و تەبانین لەسەر یەک پێناسەی دیاریکراو، ئەوەش دەگەڕێتەوە بۆ چەندین هۆکاری جیاواز، کە زەحمەتە قوناغی سەرەتا و کۆتایی گەنجی دیاریبکرێت چونکە لەتاکێکەوە بۆ تاکێکی تر، لەڕەگەزێکەوە بۆ ڕەگەزێکی تر، لە کلتورێک بۆ کلتورێکی تر جیاوازە.

کەواتە گەنج نەوەیەکی چالاک و نوێخوازە، بەخاوەنی توانا و جەستەیەکی تەندروست و جوڵە و بیرکردنەوەی ڕەخنەیی دادەنرێت، ئەرک و بەرپرسیاریەتی گەورەی لەسەر شانە(وسوقى و خەڵق، ٨: ٢٠١٣).

بەگوێرەی پێناسەیەکی ڕێکخراوی تەندروستی جیهانی ئێستا لەجیهاندا نزیکەی یەک ملیار کەس گەنجن و تەمەنیان لەنێوان ١٥ساڵی و ٢٤ ساڵی دایە،کەنزیکەی لە ١٨-١٧٪ ڕێژەی دانیشتوانی زەوی پێکدەهێنن ،یان زیاتر لە شەش یەکی دانیشتوانی سەر زەوی. کە واهەڵدەسەنگێنرێت قەبارەی گەنجان و لەنێوان ساڵی ١٩٩٥ بۆ ٢٠٠٠ بە ڕێژەیەکی ئەوتۆ زیادی کردووە کە نیوەی تێپەڕاندووە واتە ٧٫٠٪ لەساڵێکدا(تەلعەت،١٣: ٢٠٠٦).

گەنجێتی قۆناغێکی تەمەنە لەنێوان قۆناغی هەرزەکاری و پێگەیشتندا.بەبۆچوونی دکتۆر(سەعد جلال)ش ئەم قۆناغە بۆ قۆناغی گەنجێتی بەرایی(الفتوە)،بەواتای لەتەمەنی خۆناسینەوە تا(٢١)ساڵی،قۆناغی گەنجێتی دووەم و کۆتایی،کەلەتەمەنی(٢١)تا(٣٠)ساڵی درێژە دەکێشێ، دابەش دەبێت(عبداللە،٨: ٢٠١٠).

لەم تویژینوزویودا مەبەست لە گەنج ئەو توێژەيه بناغەى پێشكە وتنى كۆمەڵگەیە، توێژيكی فراوانى كۆمەڵگەیە گەنج لەهەموو توێژەكانیتری كومەڵگە زياتر دەكەوێته ژير كاريگەرى گۆرانكاريەكان، لەكومەڵگا بەتايبەتی گۆڕانی كلتوری و نوێگەرى لەكومەڵگادا ،گەنج لەتەمەنى (١٨-٣٠) ساڵى خاوەن وزە و توانستى ژيريى و جەستەيى بەهێزە لەناو کۆمەڵگا

۲-کولتور:

چەمکی"کولتور" لەزمانی عەرەبیدا واتای گەڕان وکنەکردن و دەستڕاگەیشتنی ماف و دادپەروەری و چاکە و هەموو ئەو بەهایانە دەگەیەنێت بوونی مرۆڤ خراپ دەکەن، هەموو بەکانیش نا،بەڵکو بەها باشەکان،واتە ئەوەی هەڵگری بەهایەک بێت دوور لەڕەگ و ڕیشەی کولتورە ڕاستەقینەکەی خۆی،ئەوە کولتورنیە،بەڵکو داگیرکاری و خۆ فریودانە لەنێو کولتوری ئەوانی تردا(زەنگەنە،١١: ٢٠١١).

وشەی کولتور لە(culture)وە هاتووە کەپێشتر لای ئێمە وەکو ڕۆشنبیری لێکدراوەتەوە.بەڵام لەگەوهەردا سنوور و مەودای ئەم وشەیە لەوە فراوانترە سەرجەم بوارەکانی ڕۆشنبیری وزمان و داب و نەریە و ئاین و پانتایی وەعی و لاوەعی و کەش و تەقسە کۆمەڵایەتی و ئاینیەکان و فیکرو ئەدەب و هوونەر و مێژوو...دەگرێتەوە بەمانایەکی تر مەبەست لە کولتور بواری شارستانی و ئامادەبوونی ماددی و مەعنەوی کۆمەڵگایە(قەرەداغی،٩: ٢٠٠٧).

بەگشتی کولتور بریتیە لە سیستمێک لەبیر و باوەڕ،بەهاکان،دابونەریت و ئەوڕەفتارانەی کەئەندامانی هەر کۆمەڵگایەک جێ بەجێی دەکەن و هۆکاری گونجاندنە لەگەڵ ژینگەی دەورووبەر و بەهۆی فێربوونەوە لەنەوەیەک بۆ نەوەیەکیتر دەگوازرێتەوە،کولتور بەهۆی سیستمێکی پەیوەندی هێمایی کەئەویش زمانە دەگوازرێتەوە.هەروەها کولتور واتە شێوازی ژیان ،هەرنەتەوەیەک شێوازی تایبەتی ژیانی خۆی هەیە کە جیایە لەشێوازی ژیانی نەتەوەکانیتر،کولتور هەمیشە نەتەوەییە و نیشانە ،ماکێکی گرنگی نەتەوەیە(حسین،٢٥: ٢٠١٤).

پێناسەى ريكارى تويژەر بۆ چەمكى كلتور(كلتور بريتييه لەکۆى دەستكەوتى ماددى و ناماددى مرۆڤ،پێكديت لە،بەها ،داب و نەريت،بيروباوەر ،هونەر،ياسا،

رەوشت ،ئەدەب ،هەموو توخمە ماددى و نا مادديەكانى ناو كومەڵگا و ژيانى تاك پيكدەهێنێت ،لەهەموو كايەكانى ژيانى مرۆڤ بوونى هەيه ، ره نگدانەوەی هەیە لەسەر بيرو باوەڕو رەفتار و كەسايەتى تاك لەكومەڵگادا

. -بێگانە:

کەسێکە کە لە وڵاتێکەوە هاتووە بۆ وڵاتێکی تر، سەر بە هیچ شوێنیک و گڕووپێک دیاریکراوی ئەو وڵاتە نیە(

بە گشتی ناوەڕۆکی بیانی کەسیێکی ئاسایی یە، هاوڵاتی ئەو وڵاتە نی یە کە تیایدا دەژیت، وە ئەوەبابەتی کەسی بیانی و ڕەگەزنامەیی و ناسنامەیی نایگرێتەوە، وە هەر بابەتێک پەیوەست بێت بە ڕێکاری یاسایییەکانی ئەو وڵاتە لەسەری جێ بە جێ نابێت و دەوەستێت.

کەسێکە لە وڵاتێکی دیکەوە، کەسێک کە زمان و کلتوری جیاوازە لە گەڵ زمان و کلتوری ئەو شوێنەی تێدا دەژێت.

پێناسەى رێكارى تويژەر بۆ چەمكى بيگانە(بيگانه بريتييه لەهەر تاكێك کە خەڵكى ئەو وڵاتە نەبێت و خاوەن كلتور،بەها،داب و نەريتی جياواز بێت، جا دەكريت ئەو بێگانەیە بەرێگاى كۆچ كردن هاتبێته ناو ئەو وڵاته ،ياخود لەرێگاى گەشت و گوزار ياخود به هۆكارى بازرگانى، ئەمانە هەمووى دەبنه هۆكارى ئەوەى كەوا كلتورى جياواز و داب و نەريتى جياواز لەگەڵ خۆیان بهیننە ناو كومەڵگا و ببنە هۆكارى ئەوەى گۆران له كۆمەڵگا ڕووبدات، چ لە ڕووى ڕەفتار چ له ڕووى جل و بەرگ، خواردن، هەموو توخمە كلتوريەكان

بەشی دووەم: توێژینەوەکانی پێشوو

باسی یەکەم: توێژینەوە کوردییەکان

باسی دووەم :توێژینەوە عەرەبییەکان

باسی سێیەم:توێژینەوە بیانیەکان

یەکەم:توێژینەوە کوردییەکان

.١- توێژینەوەیەک بەناونیشانی( ڕۆڵی نوێبوونەوە لەگۆڕانکاری کلتوری لاوان) لەلایەن لەیلا ئەمیر عاس عزیز ، لەساڵی (٢٠٠٧) ئەنجامدراوە،وەک بەشێک لەپێویستییەکانی بەدەستهێنانی بڕوانامەی ماستەر،پێشکەشی کۆلێژی ئەدەبیات-زانکۆی سەلاحەدین کراوە،ئەم توێژینەوەیە لەشاری هەولێر ئەنجامدراوە،کۆمەڵگای توێژینەوەکە بریتیبووە لە گەنجانی شاری هەولێر ،نموونەکە بریتیبووە لە .........،گرفتی توێژینەوەکە بریتیبووە لەوەی ئایا کاریگەری نوێبوونەوە لەسەر لاوان لەچ ئاستێک دایە،ئەو نوێبوونەوەیە زیاتر کاریکردۆتە سەر چ لایەنێک،ئایا تەنیا گۆڕانەکە لەڕواڵەتدا هەستی پێدەکرێت یاخود تێگەشتن و بووچوونی لاوانیش گۆڕانی بەسەرداهاتووە، ئامانجی توێژینەوەکە بریتیبووە لە شیکردنەوەی پڕۆسەی گۆڕانی کۆمەڵگای کوردی لەو قۆناغە و کاریگەری لەسەر کلتور و لەدواییدا ڕادەی کاریگەری لەسەر لاوان ،

لەم توێژینەوەیەدا میتۆدی ڕووپێوی کۆمەڵایەتی بەکارهاتووە،لەڕێگای فۆڕمی ڕاپرسی زانیارییەکانی کۆکردۆتەوە،

توێژینەوەکە بەم ئەنجامەی خوارەوە گەیشتووە:

.١-دەرخستنی ئەو خەسڵەتانەی پەیوەندی بەلایەنە کۆمەڵایەتیەکانی نوێبوونەوە هەیە،دەرکەوت لایەنی ماددی کلتور گۆڕانی خێراترە بەڵام لایەنی ناماددی کلتور کەمتر گۆڕانی بەسەردا هاتووە.

.٢-نوێبوونەوە لەکۆمەڵگای کوردیدا بەڕێژەی جیاواز ڕوویداوە

.٣-گۆڕانی بەرچاو ڕوویداوە لەئامرازەکانی پەیوەندیکردندا کە کاریگەری لەسەر نوێبوونەوە و لایەنی ماددی کلتور هەبووە،ئەم توێژینەوە لەڕووی ئامانج و گرفتی توێژینەوەکەی لە توێژینەوەکەی ئێمە نزیکە،چونکە باس لە پڕۆسەی نوێبوونەوە و گۆڕانی کلتور دەکا لە کۆمەڵگای کوردیدا بەتابیەت لەلای چینی گەنج.

٢-توێژینەوەیەک بە ناونیشانی (ڕۆڵی جیهانگیری لە گۆڕینی بەها کۆمەڵایەتیەکان لەلایەن گەنجانی زانکۆ)لەلایەن برفان حمدی حسین،لەساڵی ٢٠٠٦ ئەنجامدراوە،وەک بەشێک لە پێویستییەکانی بەدەستهێنانی بڕوانامەی ماستەر،پێشکەش کۆلێژی ئەدەبیات-زانکۆی سەلاحەدین کراوە،ئەم توێژینەوەیە لە شاری هەولێر ئەنجامدراوە،کۆمەڵگای توێژینەوەکە بریتیبووە لە گەنجانی زانکۆی سەلاحەدین،نموونەی توێژینەوەکە بریتیبووە لە هەڕەمەکی چینایەتی،گرفتی توێژینەوەکە بریتیبووە لە دەرخستنی ڕۆڵی ئەرێنی و نەرێنی جیهانگیری لەسەر گۆڕینی بەها کۆمەڵایەتییەکان لەلای گەنجان،ئامانجی توێژینەوەکە بریتیبووە لە زانینی جیاوازی لە ئاڕاستەکان نێوان گەنجەکان بە کاریگەربوونیان بە کلتوری جیهانگیری،لەم توێژینەوەیەدا میتۆدی مێژوویی و بەراودکاری و ڕووپێوی کۆمەڵایەتی بەکارهاتوون،لەڕێگای فۆڕمی ڕاپرسی زانیارییەکانی کۆکردۆتەوە،لەکۆتایدا توێژینەوەکە گەیشتووە بەم ئەنجامە:

سەبارەت بەئاڕاستەکانی لاوانی کورد لەبەرامبەر خواست و چاوتێبڕینی ئایندەوە،دەرکەوت کە پەیوەندیەکی بەرزی پەیوەستبوون هەیە لەنێوان کاریگەربوونی تاکەکانی توێژینەوەکە بە بەهاکانی جیهانگیری و خواست و چاوڕوانیەکانەوە،هەروەک زۆرینەی تاکەکانی توێژینەوەکە کۆکن لەسەر پێویستی فێربوونی زمانە بیانییەکان،ئەویش بەڕێژەی(٪٩٢)،تاکو ئاگاداربن لەگشت ئەوڕووداوانەی لەجیهاندا ڕوودەدەن،هەروەها بەهۆی لاساییکردنەوەو خۆپەیوەستکردنی کۆمەڵگا ڕۆژئاواییەکانەوە بوو،کە جل و بەرگی لاوان گۆڕا، هەروەها ڕێککەوتن لەسەر ئەوەی کە بەردەستبوونی تەکنەلۆجیایی نوێی بەیەکگەیشتن هەستێکی بەسەربەخۆیی ومتمانە بەخۆکردنی پێ بەخشیون. هەروەها ئامرازەکانی جیهانگیری و کەرەستەکانی بوونە هۆی هاندانی زۆرینەی تاکەکانی نموونەکە بەرەو گەشت و شارەزابوونی جیهانیدیکە.

.توێژینەوەی جلال احمد عبداللە ،(٢٠٠٤) بەناونیشانی:نامۆبوونی کۆمەڵایەتی و سیاسی گەنجان.

ئەم توێژینەوەیە لەشاری هەولێر ئەنجامدراوە، ئامانجی توێژینەوەکە پێوانەکردنی ئاستی هەستکردنی قوتابیانی زانکۆ بەنامۆبوونی کۆمەڵایەتی و ڕەهەندەکانی، پێوانەکردنی ئاستی هەستکردنی قوتابیانی زانکۆ بەنامۆبوونی سیاسی و ڕەهەندەکانی،جیاوازی قوتابیان لەهەستکردن بە نامۆبوونی کۆمەڵایەتی و سیاسی بەپێی گۆڕاوەکانی توێژینەوە(ڕەگەز،پسپۆڕی ،ئاستی ئابووری ،سەرچاوەی داهات،شوێنی نیشتەجێبوون،قوتابی نیشتەجێی بەردەوامی شاری هەولێر یاخود قوتابی دەرەکی)، جۆری پەیوەستی نێوان نامۆبوونی کۆمەڵایەتی و نامۆبوونی سیاسی. لەم توێژینەوەیەدا میتۆدی وەسفی و میتۆدی بەراوردکاری بەکارهاتووە،کۆمەڵگای توێژینەوەکە کۆلێژی بەیانیانی زانکۆی سەلاحەدین،نموونەی توێژینەوەکە بریتیبووە لە(٤٤٧٣) قوتابی ئەو چوار کۆلێژە،(٢٤٦٥) کوڕ(٢٠٠٨) کچن، ئامرازی کۆکردنەوەی زانیاری دوو پێوەر بەکارهاتوون،

توێژینەوەکە بەو ئەنجامانەی خوارەوە گەیشتووە:

١\_هە ستکردنی قوتابیانی زانکۆ بە نامۆبوونی کۆمەلایەتی و سیاسی لەیەک کاتدا ئەگەر چی بە ئاست و رادەی جیاوازیش بیت، پەیوەندیێکی دیالێکتیکی لە نیوان بونیادی کۆمەڵایەتی وسیتمی سیاسی دوو جۆر نامۆ بوون هە یەلە پرۆسەی پیگەیاندنی کۆمەلایەتی(سیاسی و خیزان)، خیزان هەمیشە هەوڵی داهینانی بەردەوامی ئەندامانی دەدات لەژێر ڕکیفی خۆی،دەشێ ئەو ژێر ڕکێفە بەرەو ناوەندی دەسەڵات دریژبێتەوە، هەندیک جاریش باوان بەهۆی ئەزموونی تاڵی بەردەوام ئامۆژگاری روڵەکانیان دەکەن بۆ دورکەوتنەوە لەسیاسەت و کاری سیاسی.

٢\_سەبارەت بەپەیوەندی کاریگەری نیوان هەستکردنی قوتابیان بە نامۆبوونی سیاسی و گۆرانی بەشداری کردنی لە هەلبژارندنەکان،ئەو قوتابیانەی کە بەژداری هەلبژادنیان نە کردووە هەستکردن بە نامۆبوونیان هەیە، کە دەشێ ئەوەش بەهۆی خەمساردیی بیت.

٣\_گه يشتە ئەو ئەنجامەی کە ئاستی هەستکردنی قوتابیان بە نامۆبوونی سیاسی بەپێی گۆڕاوی جۆری نیشتەجێبوون جیاوازی ئەو قوتابیانەی قوتابی دەرەکیین و بەشەناو خۆییەکانن زیاتر هەست بە نامۆبوونی سیاسی دەکەن.

٤\_ لە ئەنجامدا ئەوانەی ئاستی ئابووریان نزمە زیاتر هەست بە نامۆبوون دەکەن چ لە بواری کومەلایەتی بێت یاخود سیاسی.

باسی دووەم :توێژینەوە عەرەبیەکان

٣.توێژینەوەی غزازة لیندة،(٢٠٢٠)بەناونیشانی:ثقافة الشباب في عصر العولمة،دراسة ميدانية على عينة من شباب جامعة حاج الخيضر-باتنه ١.

ئەم توێژینەوەیە لەوڵاتی جەزائیر ئەنجامدراوە،کلتوری گەنجی زانکۆ لەسەردەمی جیهانگیریدا توێژینەوەیەکی مەیدانی نموونەیی گەنجانی زانکۆیە لەجەزائیر،ئامانجی توێژینەوەکە زانینی ئەو ڕێوشوێنانەیە، کە لە بنیادنانی ناسنامەی کلتوری گەنجدا بوونیان هەبووە،دیاریکردنی بنەما تیۆرییەکانی کلتوری جیهانگیری و لێکەوتەی لەسەر کلتوری گەنج ، دیاریکردنی گرنگترین گۆڕانکارییەکانی کۆمەڵگای نوێگەر(مۆدێرنە) لەجەزائیر.لەم توێژینەوەیەدا میتۆدی(وەسفی-پەسن)ی بەکار هێناوە، کۆمەڵگەی توێژینەوەکە زانکۆی(حاج الخيضر-باتنة١)، نموونەی توێژینەوەکە توێژی گەنجانە (لەزانکۆی-حاج الخيضر - باتنة١) وڵاتی جەزائیر، جۆری نموونەی توێژینەوەکە (سادەی ڕێکخراو) بووە و قەبارەی نموونەکەش (٢٨٧٨) کەس بووە، لەو ژمایەرەیەش (٢٨٩) لێتوێژراوی هەڵبژاردووە لەهەردوو ڕەگەز، کە خوێندکاربوون(١٥٠) لێتوێژراو خوێندکاری ڕەگەزی مێ بووە،(١٣٩) لێتوێژراو خوێندکاری ڕەگەزی نێربوون، ئامرازی کۆکردنەوەی زانیاری بریتیبووە لە (تێبینیکردن،چاوپێکەوتن،فۆڕمی ڕاپرسی) و لە(٣٨) پرسیار پێکهاتووە. لەکۆتاییدا توێژینەوەکە بەم ئەنجامانە گەیشتووە لەوانە:

١.گەنجانی زانکۆ ناسنامەی ئاینی بەسەریاندا زاڵە،هەرچەندە جل و بەرگی سەردەمیانە لەبەردەکەن.

٢.کلتوری گەنج لەسەردەمی جیهانگیریدا جۆرێک لەئازادی وەرگرتووە بەهۆی جیهانگیریەوە.

٣.بیرکردنەوەی نەوەی تازە و گەنج لەپیادەکردنی کلتور و بەها و ئایندا هەوڵی پاراستنی دەدەن.

٤.پێکەوەژیان و دژ بوون لەناوەڕۆک و ڕوخساردا لای گەنجانی نەریتپارێز و نوێگەر دەبینرێت، بەجۆرێک دەستوەردانی جیهانگیری و نوێگەری وەکو ڕەگەزێک بۆگۆڕانکاری لە سیستەمی بەهادا سەیردەکرێت.

٥.بەربەستە ناوخۆیی و جیهانیەکان لە بنیادنانی کلتوری گەنجدا کاریگەرە.

٦.ململانێ و پەرچەکرداری نێوان نەریتخوازی و نوێگەر دەردەخات.

سێییەم:توێژینەوە بیانییەکان

4.marian wossum meriwether(1975):youth culture and modernism :A value orientation survey.

کلتوری گەنجان و مۆدێرنیتە،بەهاو ڕووپێوی ئاڕاستەکردن.

ئەم توێژینەوەیە لە ئەمریکا ئەنجامدراوە، لەزانکۆی تەکساس،شاری لۆبۆکی- تەکساس،ئامانجی توێژینەوەکە جوڵەی کۆمەڵگەیە لە کشتوکاڵی و پیشەسازییەوە بۆ نوێگەری، ناساندنی پەیوەندی نێوان کۆمەڵگەی نوێگەر و بنەمای ئەقڵانیەت، پەیوەستبوونی گەنج بە کلتور و بەها و نامۆیی گەنج لە شارە گەورەکان دەردەخات.

توێژینەوەیەکی وەسفی(بەمیتۆدی ڕووپێوی کۆمەڵایەتی)، کۆمەڵگای توێژینەوەکە گەنجانی شاری (لۆبۆکی-تەکساس)ی وەرگرتووە، نموونەی توێژینەوەکە(٤٠٨) لێتوێژراو بووە،کە(٥) فۆڕمیان ڕەتکراوەتەوە و وڵامیان نەداوەتەوە، لەوڕێژەیە (٤٠٣) لێتوێژراو ماوەتەوە،کە(١٦٨) کەس لەڕەگەزی نێر بووە کە دەکاتە(٪٤١٫٣) ، نموونەکە و (٢٣٥) لێتوێژراو لەڕەگەزی مێ بووە کە دەکاتە(٪٥٧٫٦٨) نموونەکە، هەرچەندە(٪٩٣)ی نموونەکە خەڵکی تەکساس بوون، ئامرازی کۆکردنەوەی زانیاری بریتیبووە لە فۆڕمی ڕاپرسی کەپێوەربووە.

لەکۆتاییدا توێژینەوەکە بەم ئەنجامانە گەیشتووە:

١.گەنج کلتوری تایبەتمەندی خۆی هەیە ، کەلەگەڵ کلتوری کۆندا دژ و ناکۆکە.

٢.مەترسییەکانی نوێگەری لەسەر کلتوری تاک و هەڕەشەی تەکنەلۆجیا لەسەر کلتور دەردەخات.

٣. نامۆبوونی پیشەسازی و پیشە لەسەر کلتور دەردەخات.

٤. نوێگەری و گۆڕانی کۆمەڵگا پلە بە پلە بەها کۆنەکان دەگۆڕێت، بیرۆکە و بنیادی نوێ دروستدەبێت.

٥.نوێگەری و گۆڕان نەوە لەدوای نەوە لە بەها و کلتوردا دروستبووە.